mypanditji.com, allpanditji.com, wheresmypandit.com જેવી વેબસાઈટ્સમાં પંડિતને અૉનલાઈન બુક કરાવી શકાય છે. નવી મુંબઈ સ્થિત ઓલપંડિતજી.કોમના પાર્ટનર નીલુ શર્માએ કહ્યું કે, અમારા મોટા ભાગના ગ્રાહકો અંગ્રેજીમાં બોલતાં પ્રોફેશનલ્સ છે, જેમને સમયસર આવે એવા વિશ્વસનિય પંડિતની જરૂર હોય છે. વર્ષ 2015માં શરૂ થયેલી આ અૉનલાઈન સર્વિસમાં આજે 500 જેટલા રજિસ્ટર્ડ પંડિત છે. આમાં નાશિકના પંડિતો ગણપતિની પૂજા કરાવવા માટે મુંબઈ આવે છે. પંડિતોનું બુકિંગ તહેવારના બે મહિના પહેલાથી શરૂ થાય છે અને તહેવારની અગાઉના દિવસ સુધી બુકિંગ ચાલુ રહે છે. ઘણીવાર બુકિંગ એટલા વધી જાય છે કે અમે અમારા ગ્રાહકોને તેમની પૂજાના સમયમાં ફેરફાર કરવા માટે જણાવીએ છીએ.